Az én apám

«Az én apám» (norsk oversettelse: min far) er en sang fra 2019 som fremføres av den ungarske sangeren og rapperen Joci Pápai. Sangen var Ungarns bidrag til Eurovision Song Contest 2019 i Tel Aviv i Israel. Pápai representerte også Ungarn i Eurovision Song Contest 2017 med sangen «Origo».

Om sangen 
Sangen er skrevet av Joci Pápai selv, sammen med Ferenc Molnár Caramel. Den var en av 30 deltakere til den ungarske sangkonkurransen A Dal, arrangert av kringkasteren MTVA og tv-kanalen Duna. Etter å ha kvalifisert seg fra de innledende rundene og semifinalene, var «Az én apám» en av åtte finalister 23. februar 2019. Sangen vant finalen etter å fått flest stemmer i telefonavstemningen og ble dermed Ungarns bidrag i Eurovision Song Contest 2019. Dette var andre gang Joci Pápai deltok i konkurransen, etter å ha kommet på åttendeplass for Ungarn i 2017 med låten «Origo».

En omarbeidet versjon av sangen og en musikkvideo ble publisert 14. mars 2019.

Eurovision Song Contest 
I januar 2019 ble Ungarn trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Ungarn hadde startnummer 7. «Az én apám» ble imidlertid ikke blant de ti beste i sin semifinale og kvalifiserte seg dermed ikke til finalen lørdag 18. mai.

Listeplasseringer

Referanser 

 
 
 
 

Ungarske sanger
Bidrag til Eurovision Song Contest 2019
Sanger fra 2018